Exqrch/javanese-Komodo-pixelgpt huggingface dataset:
Pepsodent iku siji-sijiné merk odol ing Indonesia kang tenanan nglakokaké ancase
Memitra kaliyan Departemen Pendidikan lan Keséhatan Pamaréntah Indonesia lan diakoni déning Persatuan Dhokter Gigi Indonesia (PDGI) Wiwit taun 1990-an, Pepsodent wis nganakake Program sekolah nganti taun 2006 lan wis ngenani punjul 3,2 yuta bocah kang umuré ing ngisore 12 taun ing Indonesoa lan jumlah iku bakal terus saya akèh
Program iki kanggo ngebiasakake nyikat untuk miturut cara kang bener lan wiwit cilik kanggo nyegah masalah untu mligi untu bolong
Pepsodent ngerteni yèn akèh pérangan inh Indonesia kang ngalami masalah untu kang uga masalah cacahé dhokter untu kang ora sabanding karo acahe pendhudhuk iku dhéwé, Iku sebabe ngapa program pemeriksaan untu grati pemsodent mirunggan digawé kanggo njangko wong-wong kaya ngono
Survei babagan pakulinan lan sikap nuduhake mung udakara 34% saka rakyat Indonesia kang nyikat untune sadurungé turu
Malah saka panaliten klinis tinemu ing pangetungan bakteri ésuk cacahé bisa dadi ping lorone luwih rikat rikala bengi tinimbang wektu liyané rikala awan
Iki nunjukake yèn tukule bakteri saya akèh yèn bengi lan bisa ndadèkaké untu bolong
Bukti kang ana uga nyengkuyung nyikat untu mawa odol kang ngandut florida sadurungé turu amarga bisa njaga untu saka bakteri
Mula iku Pepsodent ngra prelu nggunakaké tema Menyikat Gigi pada Malam Hari mawa kampanye kasarasan kanggo wong Indonesia nyikat untu sadurungé turu
Tahun 2006, Pepsodent wis ngentokake manèh varian jangkep Pepsodent kang anyare:
Shimenawa Shimenawa (注連縄, Shimenawa) inggih punika tali ingkang dipunpasang minangka garis watesan antawisipun kawasan suci kaliyan kawasan kadonyan
Shimenawa dipunpasang déning pangurus kuik ing sekitaring kuil Shinto, goshintai (objek pamujan), watu ageng, wit ingkang ageng, grojogan (air terjun), utawi minangka tandha pérangan jero kuil Shinto ingkang dipunanggep suci
Istilah "shimenawa" punika asalipun saking fakta bilih tali ("nawa") punika padatanipun dipun-ginakaken déning manungsa kanggé maringi tandha wewengkon ingkang dados kagunganipun
Lajeng, tembung "shime" asalipun saking tembung "shimeru" (占める, "shimeru") ingkang ateges "menduduki" utawi "memiliki"
Nalika dipunpasasng minangka satunggaling papan suci, pangkal shimenawa (pérangan ingkang langkung ageng) mapan wonten ing sisih tengen
Shimenawa dipunpasang kaliyan kertas shide
Wonten ing aksara kanji, shimenawa saged dipunserat dados 標縄 utawi 七五三縄 trep kaliyan jumlah tali ingkang "dipilin" supados mbentuk shimenawa
Bahan kanggé tali mau punika damen (jerami)
Shimenawa kinten-kinten wonten gegayutan ingkang raket kaliyan tradisi nenanduran (cocog tanam) pantun wonten ing Jepang
Tradisi shimenawa punika asalipun saking cariyos Amaterasu ingkang ndelik wonten ing gua Amano-Iwato
Sasampunipun Amaterasu saged dipunpancing supados medal saking Amano-Iwato, Futodama masang shimenawa wonten ing ngajengipun lawang gua supados Amaterasu boyen saged mlebet malih dhateng Amano-Iwato
Shimekazari (注連飾り, Shimekazari) inggih punika rerenggan (rerenggan) saking shimenawa ingkang dipunpasang nalika ngrayakaken warsa énggal Jepang ing Jepang
Ingkang gadhah dalem utawi gedhong masang shimekazari ing sanginggilipun pintu gerbang kanthi ancas supados arwah ingkang ala boten saged mlebet marang yasan mau
Gumantung tlatah ing Jepang, babagan tanggal kanggé masang shimekazari inggih punika 26 Dhésèmber, 27 Dhésèmber, utawi 28 Dhésèmber
Nanging tanggal 29 Dhésèmber utawi 31 Dhésèmber dipunpitayani minangka dinten ingkang boten saé kanggé wiwitan masang himekazari
Shimekazari ingkang dipunpasang nalika tanggal 31 Dhésèmber namung badhé dados rerenggan sewengi kemawon lan dipunpitayani damel muring "toshigami"
Tradisi "melepas pajangan" shimekazari ugi béda-béda gumantung tlatah ing Jepang
Rerengan punika padatanipun dipuniculaken bibar dhahar bubur nanakusa ("nanakusa-gayu") nalika anggal 7 Januari utawi paling telat nalika tanggal 15 Januari.
Tanuki Tanuki (狸 atau タヌキ, Tanuki) inggih punika sebatan kanggé kéwan anjing rakun wonten ing Basa Jepang
Sebatan "Tanuki" kaginakaken kanggé 2 subspesies anjing rakun ("Nyctereutes procyonoides"): "N
viverrinus" (anjing rakun biyasa) lan "N
albus" (anjing rakun putih asal saking Hokkaido)
Tanuki kagambaraken wonten carita rakyat Jepang minangka makluk ingkang nakal, kocak , riang, sarta pinter nyamar lan ngewahi wujudipun
Cerita rakyat kanthi irah-irahan "Periuk Bunbuku" lan "Gunung Kachi-kachi" nedahaken Tanuki minangka tokoh utami
Gambaran Tanuki kaliyan skrotum ingkang ageng sanget asalipun saking pangginaan kulit Tanuki wonten ing kerajinan emas kanggé miyaraken lembaran emas
Wujud anatomi ingkang khas mau ingkang ndadosaken Tanuki kondhang minangka tembang anak-anak ingkang kanthi "eksplisit" nyebat pérangan awak ngandhap gadhahanipun Tanuki
Sanajan sampun kondhang wiwit rumiyin lan asring medal wonten ing carita rakyat, sapérangan tiyang ing Jepang taksih saged mbedakaken Tanuki (anjing rakun) kaliyan kéwan sanèsipun
Tanuko asring dipunwastani "Mujina" utawi "Mami" ingkang sajatosipun nama kanggé kéwan spésies "Meles meles" ("Eurasian badger")
Wonten ing désa sakiwa-tengené Kanto, penduduk ing mriku nyebat anjing rakun dados "Mujina"
Ing sapérangan wewengkon Prefektur Tochigi, Tanuki dipunsebat "Mujina," lan kuwalikanipun "Mujina" ("Meles meles") dipunsebat Tanuki
Gambaran Tanuki minangka makluk ingkang gayeng nembé dipunlampahi ing jaman Edo
Tanuki dipungambaraken gadhah weteng ingkang gendhut, gadhah "skrotum" ingkang ageng sanget saéngga saged kaginakaken kanggé nggebuk wetengipun piyambak
Tanuki ingkang medal wonten ing carita rakyat ing jaman Kamakura lan jaman Muromachi malah dipungambaraken dados memedi ingkang kadang kala remen mangan manungsa saéngga damel raos ajrih
Wonten ing cariyos "Gunung Kachi-kachi" ("Kachi-kachi Yama") ingkang dipunpendhet saking kempalan carita cekak Otogizōshi ing jaman Muromachi, Tanuki dipungambaraken minangka makluk ala
Tanuki tegel ngapusi simbah-simbah lan matèni simbah mau kanggé damel sup
Bibar punika Tanuki nyamar dados simbah mau lan ngapusi simbah kakung supados nedhi sup kanthi isi daging simbah mau
Déné wonten ing cariyos "Periuk Bunbuku" ("Bunbuku Chagama"), Tanuki dipungambaraken péngin balas budi satunggaling wong tani ingkang sampun nulungi piyambakipun
Supados wong tani mau pikantk arta, Tanuki nyamar dados periuk kanggé nggodog toya nalika damel teh ("chagama")
Periuk punika dipunsadé dhateng pandhita ing satunggaling kuil, nanging nalika geni nembé murub periuk ingkang kaginakaken kanggé masak toya, medal suku lan sirah saking periuk lajeng Tanuki lumayu amargi ajrih
Hubungan Tanuki kaliyan kerajinan emas ngéwahi Tanuki minangka lambang ingkang mbeta kabegjan
Ugi lair tradisi masang patung keramik Tanuki ing plataran griya
Ing ngajeng griya ngunjuk utawi griya dhahar ingkang nyadé mi asring majang patung keramik Tanuki
Kutha Shigaraki Prefektur Shiga gadhah kerajinan keramik ingkang dipunwastani Shigaraki-yaki
Ing antawisipun asil produksinipun ingkang paling kondhang punika patung keramik awujud Tanuki ingkang ngagem topi lan nembé nyekel botol sake.
Tengu (mitologi) Tengu (天狗, Tengu) inggih punika makluk ingkang wonten ing legenda Jepang
Salah satunggaling "Kami" ingkang nunggu gunung, utawi "yōkai" mau raket sanget hubunganipun jalihan peksi garudha utawi gagak
Busanan ingkang kaginakaken punika mirib kaliyan busana pandhita "yamabushi" ingkang "menempa" awakipun piyambak wonten ing wana lan ing gunung
Tengu punika gadhah irung ingkang dawa, praupan ingkang abrit, gadhah satunggal pasang swiwi (sayap), sarta kuku suku ugi asta ingkang dawa sanget
Tengu punika saged mabur kanthi bébas ing akasa sinambi mbeta tongkat ingkang dipunwsastani "kongōzue", pedhang ingkang ageng ("tachi"), sarta tepas ingkang awujud kados godhong ("hauchiwa")
Pakaryanipun "menghalangi" tiyang ingkang gadhah kekajengan péngin nyinau babagan agami Buda
Nama sanèsipun inggih punika Gehō-sama (外法様, tuan sikir)
Wonten ing Basa Jepang, wonten ungkapan "Tengu ni naru" ingkang ateges "sangat bangga dengan diri sendiri"
Ungkapan punika saged ugi asalipun saking ungkapan "hana ga takai" (irungipun dhuwur)
Tengu punika gadhah irung ingkang dawa kados dipunkenal tiyang jaman sapunika punika asiling gambaran tiyang wonten ing abad tengahan
Wonten ing cariyos "Konjaku Monogatari-shū", tengu dipungambaraken saged lumayu ing awang-awan
Kajawi punika minangka memedi awjud peksi rajawali ingkang damel tiyang-tiyang kesurupan
Gambaran mau dipun-prakirakaken mendhet model saking memedi Temma wonten ing konsèp agami Buda ingkang kagambaraken gadhah awak manungsa lan gadhah swiwi ugi
Model tengu ingkang wiwitan punika mbog bilih éwah nalika paruh kapisan jaman Muromachi
Wonten ing kempalan carita rakyat "Otogizōshi" wonten cariyos "Tengu no Dairi" ('Astana Tengu") tokoh mliginipun punika anama Kurama Tengu
Kajawi punika, Ushiwakamaru dipunkabaraken pikantuk piwulangan seni pedhang saking Tengu ing Kuil Kurama
Wonten ing "Hikayat Heike", tengu dipungambaraken kados "manungsa nanging boten kados manungsa, peksi nanging boten kados peksi, anjing nanging boten kados anjing, asta lan sukunipun kados asta lan sukunipun manungsa, praupanipun kados anjing, gadhah swiwi ing tengan lan kiwa, sarta saged mabur."
Deflator PDB Ing sajeroné ngèlmu ékonomi, deflator PDB, utawa GDP Deflator ning basa Inggris, ya iku "rasio" watara PDB riil karo PDB nominal, diping 100
Deflator PDB iku meruhaké gedhené owahing rega saka kabehé barang anyar, barang produksi lokal, barang langsung dadi, lan jasa
PDB iku singkatan saka produk domestik bruto (PDB)—gunggungé produk wujud barang lan jasa kang dikasilaké déning unit-unit produksi ning sakjeroné wates wewengkon nagara (domestik) kang suweni sataun
PDB deflator, bebarengan karo IHK, sok minangka ngukur tingkat inflasi nig suatu nagara.
Maudy Ayunda Ayunda Faza Maudia utawi kawentar mawi asma Maudy Ayunda inggih punika salah satunggaling artis Indonesia ingkang kawentar amargi dados paraga ing salah satunggaling filem ingkang irah-irahanipun "Untuk Rena" ing taun 2006
Maudy Ayunda punika putranipun Muren Jasmedi
Kawentaripun Maudy Ayunda dados artis ing Indonesia dipunwiwiti lumantar filem "Untuk Rena" ingkang maèn sareng Surya Saputra ing taun 2006
Ing filem kasebat, Maudy Ayunda dados "Rena"
Ing filem ingkang nyariosaken satunggaling bocah ingkang dipunrumati ing panti asuhan punika, Maudy ugi nembangaken satunggal lagu ingkang irah-irahanipun" Rumah Matahari"
Déné ing filem Sang Pemimipi, Maudy Ayunda dados paraga minangka kenya Melayu ingkang namanipun "Zakiah Nurmala"
Ing filem "Rumah Tanpa Jendela", Maudy Ayunda pikantuk paraga dados "Andini" inggih punika salah satunggaling kenya saking kulawarga ingkang sugih lan gadhah rayi ingkang "keterbelakangan mental"
Déné ing filem "Tendangan dari Langit", Maudy Ayunda dados "Indah", inggih punika kenya ingkang ditresnani déning "Wahyu" minangka paraga baku ing filem wau
Ing filem "Malaékat Tanpa Sayap", Maudy kedah akting dados Mura inggih punika kenya ingkang gadhah lelara jantung
Ing filem punika Maudy Ayunda kedah yasa "chemistry" kaliyan Adipati Dolken minangka lawan maénipun
Kajawi maèn filem, Maudy Ayunda ugi dados penyanyi
Ing taun 2011, piyambakipun medalaken satunggal album musik ingkang dipunwedalaken ing sangandhaping "label Trinity Optima Production." Irah-irahanipun inggih punika "Panggil Aku" mawi lagu utama "Tiba-tiba Cintang Datang"
Ing album ingkang sepisanan punika, Maudy Ayunda nyumbangaken lagu ingkang dipunripta piyambak, ugi nggandhèng sawatawis musisi ingkang sampun "ahli" ngripta lagu, kadostaè Pasha UNGU, Merry LC, Bemby Noor, lan taksih kathah malih
Déné lagu ingkang kaping kalih, Maudy Ayunda medalaken lagu ingkang irahé-irahanipun "Aku Atau Temanmu" ingkang ugi gadhah tema katresānan ingkang dipunalami déning para mudha
Kajawi pinter akting lan nembang, Maudy Ayunda ugi gadhah karemenen nyerat
Nalika taksih umur 10 taun Maudy Ayunda sampun ndamel buku kempalan dongèng anak ingkang irah-irahanipun "a Forest of Fables" lan sadaya ksil saking nyadé buku punika dipunsumbangaken dhateng kurban tsunami Acèh
# Tiba-Tiba Cinta Datang # Panggil Aku Sayang # Aku Atau Temanmu # I Love You Nanging Bohong # Tetap Bersama # Kusimpan Dalam Mimpi # Aku Percaya # Ajari Aku Cinta # Biar Kusimpan Rasa Ini # First Love
Giorgino Abraham Giorgino Abraham (#ALIH) ya iku salah sawijiné aktor saka Indonésia
Putra saka Geoffrey Abraham (bapak) lan Febbe Anggraeni (ibu) nduwé karemenan maèn bal-balan lan ndadèkaké dhèwèké dadi salah sawijiné paraga ing filem "Tendangan dari Langit"
Dhèwèké maèn filem sepisanan ing filem Tendangan dari Langit minangka Hendro
Giorgino Abraham miwiti karier dadi paraga ing filem "Tendangan dari Langit" minangka Hendro
Giorgino Abraham uga dadi paraga ing sinétron "Karunia" kang tayang ing RCTI lan dadi Giorgino Abraham ing sinétron "Kutunggu Kau di Pasar Minggu The Series" kang uga tayang ing RCTI
Giorgino Abraham uda tau dadi modhèl vidéo klip laguné Piyu kang irah-irahané "Sakit Hati" lan ing laguné Maudy Ayunda kang irah-irahané "'Tiba - Tiba Cinta Datang".
Agus Kuncoro Agus Kuncoro Adi utawa kawentar mawa jeneng Agus Kuncoro (#ALIH) ya iku salah sawijiné aktor Indonésia kang wis maragani sawatara filem utawa sinétron
Agus Kuncoro wiwit kawentar nalika dadi paraga ing filem kolosal "Saus Sepuh IV" taun 1991
Agus Kuncoro miwiti karieré lumantar filem "Saur Sepuh IV, Titisan Darah Biru" (1991)
Jenengé kawentar lumantar paragané minangka "Azzam" ing sinétron "Para Pencari Tuhan"
Sawetara sinétron kang wis dibintangi antarané: "Tutur Tinular" (1997) minangka Radèn Wijaya, FTV "Sayekti dan Hanafi" minangka Hanafi bareng Widi Mulia minangka "Sayekti", "Dunia Tanpa Koma" minangka Andar Manik, "Maharani", lan "Debu Tertiup Angin"
Déné filem kang tau dibintangi ya iku "Be Happy di Pinggir Kali" bareng Kristina, sarta "Kun Fa Yakuun" kang tayang wiwitan taun 2008
Ing filem "Sang Kyai", Agus Kuncoro dadi KH Wahid Hasyim ya iku anak saka tokoh kang ngadegaké Nahdatul Ulama (NU)
Amarga paraga iku, dhèwèké kudu kursus basa Arab, Walanda, lan ngapalaké dhialèk Jombang
Ing filem "Malaékat Tanpa Sayap (2012)", Agus dadi "calo" kang dol tinuku organ jero awaké manungsa
Mawa penampilan kang ora asal-asalan, Agus kasil dadi paraga dadi calo kang apikan
Ing filem iku, Agus main bareng karo Adipati Dolken, Surya Saputra, lan Ikang Fawzi
Déné ing filem "Gending Sriwijaya", Agus maraga dadi Awang Kencana kang ndadèkaké Agus kudu ngadhepi tantangan, ya iku kudu bisa minangka awaké mligi pérangan wetengé dadi "six-pack" amarga paraga Awang Kencana ora tau nganggo klambi kang nutupi wetengé
Tantangan liya kang kudu diadhepi Agus nalika main ing filem iku ya iku dhèwèké kudu bisa ngomong nganggo basa Palembang
Papan panggonan kang digawé syuting uga dudu papan kang padatané, mula Agus kudu bisa adhaptasi
Agus Kuncoro nikah karo juru main sinétron Anggia Jelita ing 23 Januari 2005 sawisé 6 taun pacangan
Sawisé bebojoan 3 taun, Agus Kuncoro lan Anggia Jelita kanugrahan putri kang lair ing tanggal 5 Dhésèmber 2008
Putriné banjur dijenengi Kunkira Gayla kang tegesé "Jadilah Malaékat Berambut Gelap"
Agus tau dikabaraké "selingkuh" karo Novia Ardhana kang wektu iku isih bebojoan karo Muhamad Bintang
Nanging, kabar iki bisa dirampungaké déning kekaroné Lan nganti saiki Agus Kuncoro lan Anggia Jelita ora tau éntuk kabar kang kaya mangkono manèh
Malah bisa dikandhakaké yèn baléwismané harmonis amarga padha bisa ngajèni janji utawa "komitmen" ing antarané Agus lan Anggi
Agus ugi kalebu wong kang "romantis" kang bisa ndadèkaké garwané kesengsem.
Biologi seganten Biologi seganten inggih punika salah satunggaling elmi ingkang ngrembag babagan pagesangan makluk urip ing laut (makluk urip saha interaksinipun wonten ing lingkunganipun)
Kathah prakawis ingkang njalari tiyang kedah sinau biologi laut amargi laut punika nyamektakaken sumber panganan, obat, bahan dhasar, rekreasi, lan pariwisata
Biologi kalautan punika nyangkup skala ingkang ageng saking makluk gesang ingkang mikro kados ta plankton lan fitoplankton ngantos kéwan-kéwan ingkang ageng kados ta paus
Sanajan ta laut punika wewengkonipun ingkang 71% wonten ing raining planit bumi, amargi jeronipun laut sakitering 300 langkung ageng saking volumenipun ingkang dipundadosaken papan dumunungipun manungsa
Tiyang ingkang sinau kanthi tumemen bab bilogi kalautan punika dipunsebat ahli biologi kalautan ingkang nyinaoni bab tuwuhan, kéwan, lan organisme sanèsipun saking lautan wiwit saking mamalia laut ingkang ageng ngantos plankton mikroskopis
Ing salebeting laut punika ugi kados déné dharatan, ingkang ugi dipundadosaken papan dumunungipun biota laut kados ta tuwuhan, kéwan-kéwan, lan ugi mikroorganisme ingkang urip
Biota laut punika dumunung wonten ing meh sadaya pérangan laut, wiwit saking pasisir, raining laut ngantos ing dhasaring laut ingkang paling lebet
Kawontenanipun biota laut punika sanget narik kawigatosanipun manungsa, boten namung amargi pagesanganipun ingkang rahasia sanget nanging ugi amargi biota laut ngewrat mupangat ingkagn ageng kanggé pagesanganipun manungsa
Elmu bab biota kalautan punika ngrembaka rikat sanget kanggé mbikak rahasiya pagesanganipun manéka warna jinising biota laut ingkang cacahipun jinisipun ageng sanget lan manéka warna jinisipun ugi inggil sanget
Inggiling rupa jinis biota ing laut namung saged dipuntandhingi déning rupa biota hutan hujan tropik ing dharat
Boten kirang saking 833 jinising tuwuhan laut (alga, lamun, lan mangrove), 910 jinis karang ("Coeleterata"), 850 jinis sepon ("porivera"), 2500 jinis kerang lan keong ("mollusca"), 1502 jinis urang lan yuyu ("Crustacea"), 754 jinis kéwan kanthi kulit duri ("Echinodermata"), 2000 jinis iwan ("Pisces"), 148 jinis manuk laut (Aves) lan 30 jinis kéwan menyusui ("Mamalia"), dipunmangertosi dumunung gesang wonten ing laut
Kajawi punika, ugi kecathet wonten pitung jinis penyu lan tigang jinis baya ("Reptilia") ugi ingkang gesang ing laut.
Biologi molekular Biologi molekular utawi ingkang dipunsebat ugi biologi molekul inggih punika salah satunggaling èlmu ingkang ngrembag babagan pagesangan makluk urip ing skala molekul
Punika ugi kalebet panalitèn bab interaksi molekul wonten ing bandha urip lan lingkunganipun, mliginipun bab interaksi saking manéka warna sistem wonten ing salebeting sèl, kalebet interaksi DNA, RNA, lan sintesis protéin, lan kados pundi interaksi kasebat dipunatur
Babagan punika ugi tumpang tindhih kaliyan babagan biologi (lan kimia) sanèsipun, mliginipun bab genetika lan biokimia
Sanajan ta sampun kathah nonjol ing babagan èlmu pengetauan kontèmporèr, biologi molekuler inggih kalebet dhisiplin èlmu ingkang taksih kalebet enèm, ingkang asalipun saking taun 1930-nan lan 1940-nan lan dipunbentuk lembaganipun ing taun 1950-nan lan taun 1960-nan
Kedahipun sampun boten damel tiyang penasaran, bilih kathahipun masalah filosofis wonten ing èlmu biologi molekuler wonten gegayutanipun sanget kaliyan sujarah
Ing ngandhap punika wonten skètsa sekawan aspèk ngrembakanipun biologi molekuler punika, inggih punika ingkang kapérang saking asal-usulipun, prakawis-prakawis klasik, migrasi salajengipun dhumateng domain biologis sanèsipun, lan giliranipun langkung énggal kanggé génomik lan "pasca génomik"
Hisioriografi kasugihaning biologi molekuler namung saged dipun-ginakaken kanthi singkat wonten ing sujarah singkat
(Saged dipuntingali wonten ing, Abir-Am 1985, 1987, 1994, 2006; Burian 1993; de Chadarevian 2002, 2003, de Chadarevian dan Gaudilliere 1996, de Chadarevian dan Strasser 2002, Holmes 2001, Judson 1980, 1996, Kay 1993; Morange 1998; Olby 1979, 1990, 1994, 2003; Rheinberger 1997, Sapp 1992, Sarkar 1996a, Witkowski 2005;
Zallen 1.996 Ugi mirsani account otobiografi déning ahli biologi, kados déné Brenner 2001, Cohen, 1984; Crick 1988; Echols 2001, Yakub 1988; Kornberg 1989, Luria, 1984; Watson 1968, 2002, 2007;
Gayutanipun kaliyan èlmu hayati "skala-molekul" sanèsipun
Para panaliti biologi molekular ngginakaken tèknik-tèknik kusus ingkang dados kasipun biologi molekular, nanging sapunika saged kanthi nggathukaken tèknik-tèknik kasebat kanthi tèknik lan gagasan-gagasan saking genetika lan biokimia
Kanthi umum gayutanipun babagan-babagan kasebat saged dipungambaraken kados makaten:
Entomologi Entomologi (saking Greek ἔντομος, "entomos", "ingkang punika dipunkethok wonten ing wujud lembaran / pérangan", mila "insect"; lan -λογία, "-logia") inggih punika èlmu ingkang nyinaoni bab gegremet
Nanging, tegesipun punika ugi dipunwiyaraken kanggé nyinaoni bab artropoda (kéwan ingkang gadhah ros-ros]] anesipun, mliginipun temangga lan kerabatipun ("Arachnida" utawi "Arachnoidea"), saha luwing lan kerabatipun ("Millepoda" lan "Centipoda")
Teges punika asalipun saking kalih tembung Latin inggih punika "entomon" ingkang tegesipun gegremet lan "logos" ingkang tegesipun ngèlmu kawruh
Minangka satunggaling dhisiplin ngèlmu ingkang sampun ngrembaka kanthi rikat, entimologi saged dipunpérang dados kalih cabang èlmu, inggih punika "Entomologi Dhasar" lan "Entomologi Terapan"
Entomologi Dhasar kapérang malih dados sub- sub cabang ngèlmu ingkang langkung wigati, ing antawisipun inggih punika: Déné entomologi terapan, sapunika sampun dipunperang dados sub- sub dhisiplin ingkang langkung wigati, inggih punika: lan Sarcophaga haemorrhoidalis" lan kumbang bangke kados ta "Nicrophorusorbicollis lan Necrophila americana" ingkang dipun-ginakaken kanggé mredhiksi wekdal lan papan sedanipun manungsa ingkang sampun mati kala wau.
Dhaptar lintang ing rasi lintang Auriga Auriga inggih punika salah satunggaling rasi lintang saking 48 rasi lintang ingkang dipundhaptar wonten ing abad kaping kalih déning astronom Walanda, Ptolemy lan sampun mlebet 88 rasi lintang modhèren
Rasi lintang Auriga inggih mapan wonten ing belahan langit sisih lèr, ing sisih lèr garis khatulistiwa
Auriga inggih punika nama Latin saking tembung "charioteer", ingkang gadhah gegayutan kaliyan variasi mitos "charioteers" ingkang mlebet wonten ing "Erichtonius of Athens" lan "Myrtilius"
Auriga paling katingal ing salebeting wekdal dalu ing wulan "winter" wonten ing langit lèr, sesarengan kaliyan gangsal rasi lintang sanèsipun ingkang kalebet lintang ing asterisme winter hexagon
Amargi deklinasi auriga ingkang radi ngalèr, pramila Auriga namung saged dipuntingali paling tebih wonten ing drajat 34° lintang kidul
Wonten ing petangan astronomi Cina, sekawan lintang ingkang paling baku wonten ing Auriga inggih punika, "alpha, beta, theta, lan iota Auriga", ingkang punika sesarengan kaliyan lintang "beta Tauri" saking rasi lintang "Wu Che" utawi "five dhariots"
Rasi lintang Auriga gadhah laladan ingkang wiyaripun kirang langkung 657 drajat persegi, ingkang punika sepalihipun laladanipun rasi lintang ingkang paling wiyar inggih punika rasi lintang Hydra
Rasi lintang Auriga ngewrat 6 lintang ingkang dipunmangertosi minangka planit - planit
Rasi lintang punika saged dipuntingali wonten ing garis lintang antawisipun +90° lan -40° lan badhé katingal ingkang saé piyambak manawi dipuntingali wonten ing jam 9 dalu ing pungkasaning wulan Fèbruari lan ing purwakaning wulan Maret
Lintang - lintang ingkang wonten ing rasi lintang Auriga antawisipun inggih punika: Auriga taksih kalebet kulawarga rasi lintang Perseus sesarengan kaliyan rasi lintang Cassiopeia, Cepheus, Andromeda, Perseus, Pegasus, Cetus, Lacerta lan Triangulum
Déné rasi lintang sanèsipun ingkang mapan wonten ing sakitaripun Auriga inggih punika rasi lintang Camelopardalis, Perseus, Taurus, Gemini lan Lynx
Punika minangka lintang-lintang ingkang wonten ing rasi lintang Auriga
Toonami Toonami ya iku merek dagang kang wis kadaptar ing "Cartoon Network", wiwitane minangka blok acara kang orientasine aksi ing saluran TV "Cartoon Network" ing saben negar, akèh-akèhé Amérika nyiarake kartun lan anime Jepang, kang asalé saka Amérikah Sarékat rikala tanggal 17 Maret 1997 lan rampung tanggal 20 September 2008
Jeneng Toonami banjur digunakaké ing Britania Raya mawa jeneng salah sawijining saluran animasi kang orientasine nggenteni mantan saluran "Cartoon Network CNX" kang wis dadi jaringan hibrida Toonami/"live action"
Uga wis dianakake déning 2 pambiwara kang digambar mawa CGI
Toonami ya iku blok aksi-animasi mligi "Cartoon Network"
Blok acara iki, digiyaraké wiwit dina Senin, 17 Maret 1997, kang nggenteni "Power Zon", inkarnasi saka blok "Super Advebture" kang wis dadi pokok jaringan wiwit 1 Oktober 1992